RADIONICE CRVENOG KRIŽA-OSNOVE PRVE POMOĆI

U suradnji sa Crvenim križem, djelatnici Renata i Leon, posjetili su starije i predškolske skupine našega vrtića. Predstavili su svoju djelatnost: pomoć siromašnima, organizacija dobrovoljnog darivanja krvi, prijevoz osoba s invaliditetom…

S njima je bio i njihov pomoćnik, medvjedić Jurica.

Naučili smo osnove prve pomoći:

* **Pravilno zaustavljanje krvarenja iz nosa**: sjesti, malo raširiti koljena, nagnuti glavu prema naprijed, ruke u položaj „mislioca“ i palčevima stisnuti nosnice.
* **Zaustavljanje krvarenja kod ozljeda, ogrebotina**: stavimo sterilnu gazu, zamotamo zavoj i zalijepimo medicinskim selotejpom. Kako bi vježba bila što realnija djelatnici Renata i Leon donijeli su „umjetnu krv“.
* **Stavljanje unesrećenog u bočni položaj**: provjerimo diše li osoba-stavimo uho na nos/usta, a pogled na trbuh da vidimo da li se trbuh diže/spušta. Nakon toga , ruka koja je s naše desne strane ide u slovo L, a dlan druge ruke na suprotni obraz. Koljeno na suprotnoj strani podignemo tako da stopalo bude ispruženo na podlozi. Okrenemo unesrećenog povlačeći ga za rame i za bok ili natkoljenicu.

Zahvaljujemo djelatnicima Crvenog križa na suradnji i što su prepoznali potrebu edukacije prve pomoći od najranije dobi.

Tekst pripremila: Danijela Huzjak, odgojiteljica pred. dobi